# Noemí Morral i Palacín

Noemí Morral i Palacín és poeta i escriptora en llengua catalana, il·lustradora i rapsoda.

## Biografia

Llicenciada en economia per la Universitat Pompeu Fabra i Doctora per la Universitat de Girona. Va treballar en l'àmbit de l'economia fins que la mort del seu marit, el 2014, va fer que es replantegés la vida i recuperés la seva vocació artística. Va fer una estada de vuit mesos a Essaouira (Marroc) on va escriure i dibuixar el seu primer poemari Finestra poètica a Essaouira, Posteriorment es va instal·lar al barri de la Barceloneta, a Barcelona, on va crear el segon llibre, Tornar. També ha publicat Camí de cavalls, sobre l'antic camí de circumval·lació de Menorca, un llibre “esporgat de brossa i adherències, escrit amb cura d'estilista i ple de llum i alegria”, i Portes endins un dietari amb 59 vinyetes poètiques dels dies del confinament de la primavera del 2020. La seva obra poètica combina poemes i dibuixos aparellats. Sobre la seva obra s'ha escrit que és "una poesia que cerca la senzillesa en la dicció, en general de formes breus, que evita retòriques innecessàries i opta per la paraula despullada, sovint com un to de veu a cau d'orella” Ha estat traduïda al francès i a l'anglès. El 2024 va publicar el conjunt de relats Una mort i trenta tres vides (31è Premi de Narrativa Vila de l'Ametlla de Mar)
A més d'il·lustrar els seus propis poemes, ha col·laborat en altres llibres i revistes i ha participat en diverses exposicions individualment i amb el col·lectiu d'artistes Dones tocades per la lluna. És cofundadora de la Companyia Mil Futurs, amb la qual ha produït i interpretat diversos espectacles basats en els seus tres primers llibres, en els que s'entrellacen la poesia, la música i la imatge i l’obra Anna, basada en la vida i obra d’Anna Dodas i Noguer, amb motiu del 60è aniversari del naixement de la poeta osonenca.

## Obra literària
### Poesia

* Finestra poètica a Essaouira. Edicions de l'Albí, 2016. ISBN 9788415269465
* Tornar. Voliana Edicions, 2018. ISBN 9788494751165
* Camí de cavalls. Voliana Edicions, 2019. ISBN 9788494977985
* Portes endins. Editorial La Gamberra, 2021. ISBN 9788412286236

### Narrativa

* Una mort i trenta-tres vides. Pagès Editors, 2024. ISBN 9788413035208

### Col·laboracions

* Passió pel conte. Voliana Edicions, 2018. ISBN 9788494823831. Amb el relat Savassona Connection
* La terra sagna. L'1 d'octubre dels poetes. Edicions de l'Albí, 2018. ISBN 978-84-15269-62-5
* La vergüenza de Europa. Diarios desde el campo de concentración de Quíos. La Vorágine, 2020. ISBN 9788412029291. Il·lustracions de la vida al camp de refugiats de Quíos
* Poetes amb ànima. Voliana Edicions, 2024. ISBN 9788412824360

## Premis

* II Concurs de Videopoemes de Sant Jordi (primer premi) (2021)
* 31è Premi de Narrativa Vila de l'Ametlla de Mar per Una mort i trenta-tres vides. (2023)
* IV Certamen Literari Neus Català per la narració L’Efecte Papallona (2024)

## Referències

* ↑ «UdG_Escola de Doctoral_Tesis doctorals». Universitat de Girona. [Consulta: 6 març 2024].
* ↑ «Refer el camí». [Consulta: 18 setembre 2023].
* ↑ «El viaje que cambió la vida de Noemí Morral» (en castellà), 30-03-2017. [Consulta: 18 setembre 2023].
* ↑ «El regreso a casa de Noemí Morral» (en castellà), 20-03-2018. [Consulta: 25 setembre 2023].
* ↑ Estruch, M. «Anar-hi i Anar-hi i Anar-hi», 02-09-2019. [Consulta: 25 setembre 2023].
* ↑ Pons, Ponç «Una obra poètica teatral». Es Diari Menorca, 31-03-2022, pàg. 21.
* ↑ «Noemí Morral: "Ens podem reconnectar amb les coses senzilles"». [Consulta: 25 setembre 2023].
* ↑ peregomila. «La poesia del Camí de cavalls», 01-11-2019. [Consulta: 25 setembre 2023].
* ↑ «Voliana Edicions - Noemí Morral». Voliana Ed.. [Consulta: 6 març 2024].
* ↑ «Diari de la Barceloneta. Maig 2019, pàg11», 08-05-2019. [Consulta: 25 setembre 2023].
* ↑ Sargatal, Ramon. «Sis dones a Farners - 16 febrer 2023». [Consulta: 25 setembre 2023].
* ↑ «Exposició: "Violències. Art i Gènere". A cura de Sent i Crea | Centre Cívic Barceloneta | Ajuntament de Barcelona». [Consulta: 25 setembre 2023].
* ↑ Seguí, Toni. «El ‘Camí de Cavalls' s'estrena a Menorca» (en castellà), 21-03-2022. [Consulta: 25 setembre 2023].
* ↑ Osona.com. «Els teatres Vic, Torelló i Calldetenes s'uneixen per impulsar la creació escènica a Osona». [Consulta: 25 setembre 2023].
* ↑ «anna, una mirada a la vida i obra d’Anna Dodas i Noguer».
* ↑ «Entrega de premis del II Concurs de Vídeo Poemes de Sant Jordi». [Consulta: 27 gener 2025].
* ↑ Castillón, Xavier. «Pere Gorgoll i Noemí Morral, premiats a l'Ametlla de Mar - 12 juny 2023». [Consulta: 27 gener 2025].
* ↑ «Mireia Balasch en poesia i Noemí Morral en prosa guanyen el IV Certamen Literari Neus Català». [Consulta: 27 gener 2025].